#### **✅ КАКВО Е EGR КЛАПАН И КАК РАБОТИ❓**



**⭐ AutoProfi.BG ☎ 0889 68 63 60**  

EGR е съкращение от Exhaust Gas Recirculation, което в превод означава рециркулация на отработените (изгорели) газове. При дизеловите автомобили, този процес включва връщане на изгорели газове обратно към двигателя, с цел намаляване на токсичните вещества, в лицето на азотните оксиди. Това се дължи на факта, че чрез връщането на тези бедни на кислород газове се премахва кислорода от двигателя, като така се редуцира температурата на изгаряне.


При бензиновите двигатели процесът е малко по-различен. Връщането на изгорелите газове отваря [дроселовата клапа](https://autoprofi.bg/droselova-klapa.html) повече и това води до намален разход. Освен това, така се намалява съпротивлението във всмукателния тракт. Количеството на изгорени газове, което ще попадне обратно в двигателя, зависи изцяло от EGR клапана.


Той се състои от дисков клапан, който пропуска или блокира изгорелите газове по пътя към двигателя. Чрез датчици и сензори ([дебитомер](https://autoprofi.bg/debitomer.html) или [ламбда сонда](https://autoprofi.bg/lambda-sonda.html)) се подава информация към компютъра на превозното средство, който определя точното количество газове, което да бъде пропуснато обратно. Някои автомобили разполагат с електрически клапани, докато други са с механични (пневматини).


